Pievėnai

Pievėnai (žemaidi Pėivienā) on küla Leedus Mažeikiai rajoonis Tirkšliai vallas. Küla asub Pievysi jõe ääres.

Pievėnais on kirik, kus on traditsiooniks korraldada lihavõttepühade öösel jumalateenistus-teatrietendus. Külas on ka kalmistu ja raamatukogu.

Asula nimi tuleneb Pievysi jõest, mis on omakorda nime saanud niitudelt, mille vahel see voolab. Rahvasuu räägib, et vanasti olnud seal üks suur mõisapõld, mille keskel kasvas vana pärn. Pärna juurde püstitas mõisnik kabeli, hiljem rajati sinna põllule kabeli lähedusse ka elumaju. Sellest, et kõik oli üks põld (vien pievas), sai ka tekkinud asula nime.

 Ajalugu 

Küla kohta on teateid aastast 1426.Lietuvių enciklopedija. - Boston, 1960. kd. 22. - Lk. 472. Aastal 1569 kuulus küla Tirkšliai mõisale.Feodalinių žemės valdų Lietuvoje inventorių aprašymas. V. Abramavičius. - Vilnius, 1963, lk. 49. Aastal 1788 rajati kirik, mille juurde eraldati talunikele krunte. Kiriku juures hakkas tegutsema ka algkool. 

Teise maailmasõja järel tegutsesid külas Leedu metsavennad. Neil aastatel avati ka küla raamatukogu ja kultuurimaja. Nõukogude perioodil oli küla Juozas Garelise nimelise kolhoosi keskasula. Aastal 1949 muudeti kool seitsmeklassiliseks, aastal 1968 aga kaheksaklassiliseks. Aastal 1964 valmis uus koolihoone. Aastal 1993 ostis Mažeikiai haridusselts ära küla kultuurimaja ja pärast hoone remonti jätkus õppetöö seal. Lukošiūtė S. ...Kai pievėniškiai bulves kasė // Santarvė. - 1997. Nr. 11. - lk. 3-4. Aastal 2004 muudeti kool Tirkšliai keskkooli filiaaliks. Aastal 2007 kool suleti.

 Kaitstavad mälestised 

Muinsuskaitse all on Pievėnai kalmistu votiivkabel. Kabel rajati XX sajandi alguses. Seal on asunud kompositsioon Pietà ning püha Anna ja Joosepi kujud, ent aastaks 1971 olid need kadunud. Aastal 1973 asendati need Peetruse ja neitsi Maarja kujudega.Pievėnų kaimo kapinių koplytėlė

Ka on kaitse all Pievėnai kiriku hoonetekompleks. Kompleks rajati aastal 1788. Algselt oli tegemist Tirkšliai kiriku abikirikuga, ent aastal 1921 sai sellest kihelkonnakirik.Pievėnų Nukryžiuotojo Jėzaus bažnyčios statinių kompleksas Aastal 1788 valminud kirikuhoone restaureeriti aastal 1856. Tegemist on ühelöövilise kirikuga, mil on kolmnurkne apsiid. See asub aadressil Felikso Važinskio g. 40.Pievėnų Nukryžiuotojo Jėzaus bažnyčios statinių komplekso Nukryžiuotojo Jėzaus bažnyčia XIX sajandi alguses rajati selle juurde ka kahekorruseline kellatorn.Pievėnų Nukryžiuotojo Jėzaus bažnyčios statinų komplekso varpinė XIX sajandist pärineb ka kirikuaia piirdemüür koos selle lääneküljel asuvate kolmeosaliste väravatega.Pievėnų Nukryžiuotojo Jėzaus bažnyčios statinų komplekso šventoriaus tvora ir vartai

Küla põhjaosas on kaitse all skulptor Bronius Pundziuse kodutalu. Skulptor sündis seal; hiljem elas ja töötas ta Kaunases. Talukompleksist on kaitse all elumaja, saun ja majandushoone, kaks majandushoonet kaitse all ei ole.Skulptoriaus Broniaus Pundziaus sodyba Elumaja on lihtne ühekorruseline pööninguga ehitis, millel on dekoratiivne kahe poolega uks.Skulptoriaus Broniaus Pundziaus sodybos namas Majandushoone on ühekorruseline puidust hoone. Lauda ja kuuri osa asub maakividest soklil.Skulptoriaus Broniaus Pundziaus sodybos ūkinis pastatas Skulptori ajast pärineb ka ühekorruseline puidust saunahoone.Skulptoriaus Broniaus Pundziaus sodybos pirtis

Elanikkond

<tr valign=top><td>
 186 (1859)
 282 (1902)
 379 (1923)
 420 (1959)
 302 (1970)
 279 (1979)
<td>
 250 (1986)
 154 (1989)
 234 (2001)
 206 (2011)
 199 (2021)

 Tuntud elanikke 
 Bronius Pundzius – Leedu skulptor
 Juozas Garelis – Leedu kommunist

 Viited 

 Välislingid 

Küla portaalis vietoves.Lt
Küla Mažeikiai piirkonna entsüklopeedias

Kategooria:Mažeikiai rajooni külad